

أثقل ميزان حسناتك بمناسبة وفاة الرسول الأعظم (ص) قصيدة
قصيدة بمناسبة وفاة سيد الكونين خاتم الرسل والأنبياء محمد (ص)
بعنوان وانبياه واغوثاه واغيثاه
لو غاب الصدق وماكوالأمانه = كل طيب وفي يندب زمانه
ولو ماكو حريص وللمؤمن يداريه = ماكو أحد يظل للتالي بايمانه
ولو ماكو مطاع يوجهه ويورّيه = يتيه الدرب ينسى ويضل عنوانه
ولو ماكو رحيم يرحمه ويجاريه = جا قاسي غده ويفترس باسنانه ولو ماكو رؤوف برأفته يبريه = ماكو أحد يخدمه بوجعة أبدانه
ولو ماكو بشير يبشره ويسريه = ماشاف البشارة وزادت أشجانه
ولوماكو نذير ينذره ويعريه = جاظل الكفر وظل كسرى وايوانه
ولو ماكو نبي مثل الذي بطاريه = جا ظل الشرك متسيد باوطانه
ولو ماكو وصي من بعده يجاريه = ماكملت رساله ورجعت أوثانه
منو غيرك أمين تسمى أو ندريه =وبذاك الوكت صادق بوجدانه
منو غيرك حريص نبره ونباريه = ومانغر بزعامه ولبس تيجانه
ومنو غيرك مطاع وللبشر شاريه =لان طوق أعناق البشر باحسانه
ومنو غيرك رحيم وللعدو يقريه = يحوله لصديق المنفجر بركانه
ومنو غيرك رؤوف وللطفل يبريه = يوصي باليتيم وسبع جيرانه
ومنو غيرك بشير يبشر الداريه = انت الأسعد المستحق نيشانه
ومنو غيرك نذير اليتبع اليغريه = انت الحاشر المنذر بنيرانه
بس انت يخاتم رسل باريه = والله اللي علّه قدره ورفع من شانه
ومن بلَّغِتْ ماانزِل ولاتماريه = ومن نصبت حامي الهدى ومن صانه
جار الوكت يغدر تره ومن نبريه = غابت شمس غاب البدر وألوانه
ومن يدفنه حيدر علي يواريه = راح العطر كف الزهر ريحانه
نعظم أجر من وَدّه ومن يطريه = ولعنه عله الماوفه للعاقب و خانه
مارأيكم ؟ رأيكم هام عظم الله أجوركم د.ليث